《题飞伯诗囊飞伯以布为囊采当世名卿诗投其中》
金朝·李献能

颖露毛锥秪自贤，智如樗腹但求全。迂疏差似渊才富，羞涩犹无杜老钱。

收拾珠玑三万斛，贮储风月一千篇。呕心大胜奚奴锦，要与风人被管弦。

作者简介：（1190—1232）河中人，字钦叔。苦学博览，尤长于四六文。宣宗贞祐三年进士第一。授应奉翰林文字，在翰苑凡十年，迁修撰。哀宗时，充河中帅府经历官。蒙古兵破城，奔陕州，权左右司郎中，兵变遇害。